**РЕПУБЛИКА СРПСКА**

**ОПШТИНА ВУКОСАВЉЕ**

**НАЧЕЛНИК ОПШТИНЕ**

Број: 02/1-400-2/24

Датум: 04.03.2024. године

**ЈАВНИ ПОЗИВ**

за подношење пријава

1. ПРЕДМЕТ ПОЗИВА

Расподјела средстава из Буџета општине Вукосавље за 2024. годину намјењених за финансирање материјалних и других трошкова намјењених за обављање редовне дјелатности НВО – удружења грађана.

1. ПРАВО УЧЕШЋА

Право на додјелу средстава имају сва НВО – удружења грађана која су регистровани у Републици Српској односно БиХ и који у цијелости своје пројекте реализују на подручју општине Вукосавље, у складу са Одлуком о критеријумима, начину и поступку расподјеле средстава НВО – удружењима грађана на подручју општине Вукосавље (“Службени гласник општине Вукосавље“ број: 2/16), у даљем тексту: Одлука.

1. ФИНАНСИЈСКА СРЕДСТВА

Финансијска средства намјењена за финансирање материјалних трошкова НВО – удружења грађана у буџетској 2024. години предвиђена су Буџетом општине Вукосавље за 2024. годину који је усвојен Одлуком Скупштине општине Вукосавље.

Поступак утврђивања испуњености критеријума из Одлуке и овог позива те приједлог одлуке утврђује Комисија за расподјелу средстава намјењених НВО. Коначну Одлуку о расподјели средстава доноси начелник општине.

Средства ће бити распоређена првенствено оним НВО-удружењима чији су програми и пројекти у складу са стратешким правцима општине Вукосавље, а нарочито који рјешавају неко питање од интереса за општину Вукосавље, помажу рјешавању проблема особа са посебним потребама, старих и изнемоглих особа, породице, незапослених, спорта и омладине; афирмишу културне потенцијалне општине; афирмишу, помажу и унапређују очување животне средине и подижу ниво еколошке свијести грађана, као и села, очување историје, традиције и обичаја; укључују и ангажују већи број волонтера у раду; и помажу рјешавању потреба грађана на социјалном и образовном плану.

Одлуком начелника општине утврдиће се средства на годишњем нивоу, а исплата ће се вршити периодично и то до 25-ог у мјесецу за претходно тромјесечје у складу са процентом остварења плана буџета за текућу годину.

1. ПОТРЕБНА ДОКУМЕНТА

Уз пријаву на јавни позив обавезно се подноси:

* Овјерена фото-копија важећег Статута, ЈИБ-а, важећег рјешења о упису у регистар НВО-удружења грађана (не старија од три мјесеца);
* Потписан и печатом овјерен Програм рада;
* Потписан и печатом овјерен Финансијски план за 2024. годину на обрасцу општине Вукосавље ,,Финансијска форма за подношење захтјева“;
* Извјештај о раду о претходно утрошеним средствима (уколико нису досада достављани) и
* Копија картице текућег рачуна НВО-удружења грађана или други доказ о броју рачуна.
1. ПОДНОШЕЊЕ ЗАХТЈЕВА

Пријаве се подносе у затвореној коверти и предају лично на протоколу општине Вукосавље или путем поште на адресу: Општина Вукосавље, Улица Мусе Ћазима Ћатића 163, 74470 Вукосавље са назнаком “Комисији за расподјелу средстава НВО-удружењима грађана по јавном огласу – НЕ ОТВАРАЈ.“

Комисија отвара затворене коверте на сједници на којој је присутна надполовична већина чланова.

Непотпуне и неблаговремене пријаве неће бити разматране.

Комисија о свом раду води записник и сачињава извјештај о раду и приједлог расподјеле средстава који доставља Начелнику општине Вукосавље ради доношења одлуке о додјели средстава и о износу средстава који се додјељује.

 Јавни позив ће бити објављен на огласној табли Општинске управе Вукосавље и на званичној интернет страници општине Вукосавље.

 Рок за предају пријава на јавни позив је 8 (осам) дана од дана посљедњег објављивања.

Све потребне информације могу се добити у Шалтер сали Општинске управе Вукосавље или путем телефона 053/707-704.

 Н А Ч Е Л Н И К

 Борислав Ракић, мастер екон.